CELEX: 62021CN0482
Language: sk
Date: 2021-08-05 00:00:00
Title: Vec C-482/21: Návrh na začatie prejudiciálneho konania, ktorý podal Fővárosi Törvényszék (Maďarsko) 5. augusta 2021 – Euler Hermes SA Magyarországi Fióktelepe/Nemzeti Adó- és Vámhivatal Fellebbviteli Igazgatósága

22.11.2021   
            
            
               SK
            
            
               Úradný vestník Európskej únie
            
            
               C 471/20
            
         
      Návrh na začatie prejudiciálneho konania, ktorý podal Fővárosi Törvényszék (Maďarsko) 5. augusta 2021 – Euler Hermes SA Magyarországi Fióktelepe/Nemzeti Adó- és Vámhivatal Fellebbviteli Igazgatósága
      (Vec C-482/21)
      (2021/C 471/28)
      Jazyk konania: maďarčina
      
         Vnútroštátny súd, ktorý podal návrh na začatie prejudiciálneho konania
      
      Fővárosi Törvényszék
      
         Účastníci konania pred vnútroštátnym súdom
      
      
         Žalobkyňa: Euler Hermes SA Magyarországi Fióktelepe
      
         Žalovaný: Nemzeti Adó- és Vámhivatal Fellebbviteli Igazgatósága
      
         Prejudiciálne otázky
      
      Bránia zásady proporcionality, daňovej neutrality a efektivity – najmä vzhľadom na skutočnosť, že členský štát nemôže vyberať ako DPH vyššiu sumu, než je suma, ktorú skutočne prijala osoba, ktorá dodala tovar alebo poskytla službu v dôsledku tohto dodania alebo poskytnutia služby –, a výnimka stanovená v článku 135 ods. 1 písm. a) smernice o DPH (1) – najmä pokiaľ ide o požiadavku považovať túto činnosť za jedinú transakciu oslobodenú od dane, s odkazom na zásady uvedené v bodoch 35, 37 a 53 návrhov generálneho advokáta prednesených vo veci C-242/08, Swiss Re –, ako aj požiadavka zaručiť voľný pohyb kapitálu a služieb na vnútornom trhu, praxi členského štátu, podľa ktorej zníženie základu dane, ktoré sa má uplatniť v prípade konečného nezaplatenia, stanovené v článku 90 ods. 1 smernice o DPH, nie je uplatniteľné v prípade poisťovateľa, ktorý v rámci svojej obchodnej činnosti v oblasti poistenia pohľadávok zaplatil poistenému náhradu za základ dane a tiež za zodpovedajúcu DPH v čase vzniku poistnej udalosti (nezaplatenie klientom poisteného), z čoho vyplýva, že na základe poistnej zmluvy bola pohľadávka postúpená poisťovateľovi spolu so všetkými právami na vymáhanie zodpovedajúcimi tejto pohľadávke za okolností, keď:
      
                  (i)
               
               
                  v čase, keď sa predmetné pohľadávky stali nevymožiteľnými, vnútroštátna právna úprava neumožňovala žiadne zníženie základu dane pre nevymožiteľnú pohľadávku,
               
            
                  (ii)
               
               
                  po tom, ako sa konštatovala nezlučiteľnosť tohto zákazu s právom Spoločenstva, pozitívne vnútroštátne právo trvale kategoricky vylúčilo vrátenie DPH týkajúcej sa nevymožiteľnej pohľadávky dodávateľovi pôvodného dodania (poistenému) z dôvodu, že poisťovateľ mu vrátil sumu tejto DPH a
               
            
                  (iii)
               
               
                  poisťovateľ môže preukázať, že jeho pohľadávka voči dlžníkovi sa stala definitívne nevymožiteľnou?
               
            
         (1)  Smernica Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, 2006, s. 1).